ໄພ​ແຫ້ງ​ແລ້ງ ​ໃນເຂດລຸ່ມນ້ຳຂອງ ຮ້າຍແຮງຂຶ້ນ ທ່າມກາງ ທີ່ມີຄວາມສົງໄສ ໃນການໃຫ້ສັນຍາ ຂອງລາວ
ທ່ານ​ບຸນຍັງ ກ່າວຕໍ່​ ທ່ານ Hun Sen ວ່າ ສປປ ລາວ​ ​ແມ່ນ​ໄດ້​ສຶກສາ​ເບິ່ງ ຜົນ​ກະທົບ​ ທີ່​ອາດ​ເປັນ​ໄປ​ໄດ້​ ຈາກ​ການ​ສ້າງ​ເຂື່ອນນີ້ ​ແລະ​ໃຫ້​ຄຳ​ໝັ້ນ​ສັນຍາ​ວ່າ ຈະ​ພະຍາຍາມ​ໃຫ້​ມີ​ຜົນ​ກະ​ທົບ ​ໜ້ອຍ​ທີ່​ສຸດ.
ໄພແຫ້ງແລ້ງໃນຂົງເຂດເອເຊຍອາຄະເນ ແມ່ນໄດ້ສ້າງຄວາມເປັນ ຫວ່ງເປັນໃຍເພີ້ມຂຶ້ນຕາມຊົນນະບົດໃນກຳປູເຈຍ ແລະຫວຽດນາມ ບ່ອນທີ່ລະດັບຄວາມເຄັມໃນແມ່ນ້ຳຂອງກຳລັງເພີ້ມທະວີຂຶ້ນ ແລະ ພວກຜູ້ຄົນແມ່ນຍັງມີຄວາມສົງໄສບໍ່ແນ່ໃຈກ່ຽວກັບການໃຫ້ຄຳໝັ້ນ ສັນຍາໃໝ່ໆລາວ ທີ່ວ່າຕົນຈະນັບຖືສິດທິຂອງບັນດາປະເທດ ທີ່ຢູ່ ທາງຫລັງໃນການສ້າງເຂື່ອນໃສ່ແມ່ນ້ຳຂອງ ການໃຫ້ຄຳໝັ້ນສັນຍາຂອງວຽງຈັນ ແມ່ນໄດ້ມີຂຶ້ນໂດຍທ່ານ ບຸນຍັງ ວໍຣະຈິດ ຜູ້ຊຶ່ງໄດ້ຮັບຕຳແໜ່ງເປັນເລຂາທິການໃຫຍ່ ຂອງພັກປະຊາຊົນປະຕິວັດລາວ ທີ່ໄດ້ກໍ່ໃຫ້ເກີດ ມີຄວາມຫວັງທີ່ ທ່ານອາດສະແດງອອກໃນການເຈລະຈາເພື່ອສ້າງຄວາມປະນີ ປະນອມຫຼາຍຂຶ້ນ ກັບບັນດາປະເທດທັງຫຼາຍທີ່ອາໄສແມ່ນ້ຳຂອງໃນການດຳລົງຊີວິດຮ່ວມກັນນັ້ນ ທ່ານບຸນຍັງ ໄດ້ກ່າວຕໍ່ລັດຖະບານກຳປູເຈຍ ຫວ່າງມໍ່ໆມານີ້ ກ່ຽວກັບແຜນການຂອງລາວທີ່ຈະສ້າງ 11 ເຂື່ອນໃສ່ແມ່ນ້ຳຂອງ ແລະມີຜົນກະທົບຕໍ່ບັນດາປະເທດເພື່ອນບ້ານນັ້ນວ່າ ນອກນັ້ນ ທ່ານຍັງກ່າວເຕື່ອນຕໍ່ນາຍົກລັດຖະມົນຕີກຳປູເຈຍ ທ່ານ ວ່າ ສປປ ລາວ ແມ່ນໄດ້ສຶກສາເບິ່ງຜົນກະທົບທີ່ອາດເປັນໄປໄດ້ ຈາກການສ້າງເຂື່ອນນີ້ ແລະໃຫ້ຄຳໝັ້ນສັນຍາວ່າ ຈະພະຍາຍາມໃຫ້ມີຜົນກະທົບທີ່ຈຳກັດທີ່ສຸດ ໃນການສ້າງເຂື່ອນໄຟຟ້າພະ ລັງງານນ້ຳດອນສະໂຮງ ທີ່ເປັນບັນຫາໂຕ້ແຍ້ງນັ້ນ ອິງຕາມລາຍງານຂອງໜັງສືພິມ ຊຶ່ງເຂື່ອນດັ່ງກ່າວນີ້ ຈະສ້າງຂຶ້ນຢູ່ເໜືອຊາຍແດນກຳປູເຈຍຂຶ້ນໄປໜ້ອຍນຶ່ງນັ້ນ ແຕ່ການໃຫ້ຄຳໝັ້ນສັນຍາຂອງທ່ານແມ່ນບໍ່ເປັນຄວາມຈິງສຳລັບ ບັນດາພວກທີ່ກາງຕໍ່ແມ່ນ້ຳ ຂອງໃນການດຳລົງຊີວິດ ຊຶ່ງໃນເວລາ ນີ້ລະດັບຂອງນ້ຳໃນແມ່ນ້ຳຂອງໄດ້ຫລຸດຕ່ຳລົງ ຍ້ອນ ໄພແຫ້ງແລງ ຢ່າງຮ້າຍແຮງທີ່ໄດ້ມີການຖິ້ມໂທດໃສ່ການປ່ຽນແປງຂອງດິນຟ້າ ອາກາດການຕັດໄມ້ທຳລາຍປ່າ ເພື່ອໃຊ້ດິນໃນທາງອຸດສາຫະກຳ ແລະການສ້າງເຂື່ອນຢູ່ຕາມລຳແມ່ນ້ຳຂອງ ໂດຍສະເພາະແລ້ວ ແມ່ນຢູ່ທີ່ປະເທດຈີນ